open-index/open-wikipedia-markdown huggingface dataset:
לרויס הוקינס

**לרויס סי. הוקינס** (באנגלית: **LaRoyce C. Hawkins** נולד ב-4 במאי 1988) הוא שחקן אמריקאי, סטנדאפיסט, אמן ספוקן וורד, ומוזיקאי .

## ביוגרפיה
הוקינס נולד וגדל בהארווי, אילינוי, פרבר דרומי של שיקגו. הוא גדל הוא גר עם סבו וסבתו עד גיל 13.

הוקינס למד בתיכון ת'ורנטון, שם שיחק בתחילה כדורסל.  בהשפעת סבו "לבחור מה גורם לך להרגיש טוב יותר", הוקינס עזב את קבוצת הכדורסל בשנה ב' והצטרף לצוות הדיבייט, שם הפך פעמיים לאלוף המדינה.

בשנת 2005, הוקינס זכה במקום הראשון באירוע הקומדיה המקורית של איגוד התיכונים של אילינוי, וגם במקום השלישי בתחרות המדינה IHSA בפרשנות הומוריסטית. בשנת 2006, הוא ושותף זכו בתואר הממלכתי בדואט הומוריסטי, בעוד שהוקינס גם הגיע למקום הרביעי באותה שנה בקטע סטנד אפ קומדיה המקורית. 

## קריירה
הוקינס למד באוניברסיטת מדינת אילינוי בפקולטה לאמנויות תיאטרון. במחזה הראשון שלו בקולג', הוא כיכב בתור טולדו מההפקה של אוגוסט ווילסון הבלוז של מא רייני. בזמן לימודיו בקולג', הוא קיבל את התפקיד הראשון שלו בסרט קולנוע בדרמה הביוגרפית "המהיר", המבוססת על הביוגרפיה של ארני דייוויס, המגלם את חברו לצוות של דייוויס, ארט בייקר. הוא לקח חופשה של שנה וחצי מבית הספר, חזר ב-2007 וסיים את לימודיו ב-2012. הוא חבר באחוות אומגה פסי פי.

לפני שהח לשחק בסדרת הטלוויזיה שיקגו PD, הוקינס הופיע בסדרות טלוויזיה שונות בהן בולרז, "Tyler Perry's House of Payne" ודטרויט 1-8-7 בהפקת רשת ABC.

## חיים אישיים
בנו, רומן ג'ון נולד ב-13 באפריל 2017.  

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:בוגרי אוניברסיטת המדינה של אילינוי
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1988
תוכנית FIA

** תוכנית FIA** (באנגלית:**Future Imagery Architecture**, שיטת צילום עתידית) הייתה תוכנית לבניית דור חדש של לווייני צילום בתחום האופטי ומכ"ם מפתח סינתטי עבור משרד הסיור הלאומי. מכרזים לפיתוח המערכת הסתיימו בשנת 1999 כאשר ריית'יאון זכתה בחלק הקרקעי של המערכת ובואינג בבניית ושיגור לוויינים. בשנת 2005 המרכיב האופטי של המערכת בוטל. לווייני מכ"ם מפתח סינתטי שוגרו החל משנת 2010.

מטרות ויעדים של התוכנית אינם ברורים וסודיים עד היום. ככל הנראה היה מדובר בניית לוויינים קטנים וקלים לעומת הדור הקודם. כמו כן ייתכן והיה תוכנית להציב אותם במסלול גבוהה יותר כדי להגן מפני התקפות.

תכנון החלק האלקטרו-אופטי נתקל בבעיות טכניות רבות. בשנת 2003 "בואינג" הודיע על הצורך בתכנון מחדש לאור אי יכולת השגת יעדים עם התכנון הקיים. בשנת 2005 התברר שבפיתוח כבר הושקעו 10 מיליארד $ ובואינג נמצא בהשקעת יתר. בספטמבר 2005 חוזה עם בואינג בוטל ובמקום זה לוקהיד מרטין קיבלה חוזה לבניית זוג חדש של לוויינים מדגם KH-11 KENNEN. בשנת 2012 טלסקופים שנבנו עבור הפרויקט נתרמו לנאס"א. משקל כל טלסקופ היה כ-1,700 ק"ג. בנוסף המערכת הייתה צריכה לכלול כ-10 לוויינים והיו אמורים לספק מידע באיכות הרבה יותר טובה מלווייני "KH-11 KENNEN".

מרכיב שכולל לווייני מכ"ם מפתח סינתטי התקדם בהתאם לתוכנית. לווייני התוכנית שוגרו מבסיס חיל האוויר ונדנברג בשנים 2010–2018. הלוויינים פועלים בגובה של כ-1000 ק"מ. הם החליפו לווייני מסדרה "Lacrosse" ששיגורם הופסק בשנת 2005. בסך הכול שוגרו 5 לוויינים.

## קישורים חיצוניים

* תיאור התוכנית
* תיאור הלוויינים

## הערות שוליים

קטגוריה:לוויינים אמריקאיים
קטגוריה:צילום על ידי לוויין
קטגוריה:לווייני ריגול
אקאצוקי

**אקאצוקי** (ידוע גם כ-Venus Climate Orbiter (VCO), Planet-C) היא הגשושית לכוכב הלכת נוגה מטעם הסוכנות החלל היפנית. היא שוגרה במאי 2010. מטרת הגשושית היא לחקור אטמוספירה של נגה. נכון לנובמבר 2023 הגשושית פועלת ומעבירה מידע.

## היסטוריה
הגשושית מיועדת לחקר אטמוספירה של נגה מגובה שונה. השיגור היה מתוכנן ל-18 במאי ונדחה עקב תנאי מזג אוויר באתר השיגור. הוא בוצע ב-20 במאי 2010 ממרכז החלל טנגשימה. באותו שיגור היו מספר חלליות נוספות לרבות "איקרוס)".

משקל הגשושית כ-500 ק"ג והיא נושאת 5 מצלמות. פאנל סולארי מספק כ-700 ו"ט בתנאי נגה.

ב-דצמבר 2010 הגשושית הגיע לסביבות היעד ומדחף שלה התחיל לעבוד במטרה לעבור למסלול המתוכנן סביב נגה. עקב בעיית תקשורת ותקלה במדחף התמרון לא הצליח וגשושית עברה למסלול לא מתוכנן עם זמן הקפה של 203 ימים. לאחר ניתוח המצב התברר שניתן להעביר את הגשושית במסלול קרוב למקורי בדצמבר 2015. תיקוני מסלול החל במהלך קיץ 2015 והסתיימו ב-9 בדצמבר. הגשושית עברה למסלול סביב נגה בגובה 1,000-10,000 ק"מ עם זמן הקפה 10–13 ימים.

במאי 2016 החלה עבודה שגרתית של מצלמות הגשושית. משך פעולה מתוכנן היה כשנתיים. תקופה זו הוארכה מספר פעמים. נכון לסוף 2023 העברת נתונים נמשכת.

בתקופת פעילות מכשירי ומצלמות הגשושית העבירו נתונים רבים על מצב האטמוספירה של נגה.

## קישורים חיצוניים

* 
* מידע על פעילות הגשושית
* דיווח לעיתונות
* 

קטגוריה:גשושיות יפניות
קטגוריה:משימות לחקר נוגה
דרך אילאי

**דרך אילאי** (בהונגרית: **Üllői út**) היא השדרה הארוכה ביותר של בודפשט, המשתרעת ממרכז העיר (בלווארוש) עד לגבול הדרום-מזרחי של העיר לכיוון העיר אילה (Üllő). מיספור הבתים בצד הזוגי של הדרך גדל בקצב נמוך בהרבה מהצד האי זוגי, מכיוון שלאורכה יש טריזים רבים, למשל, יחידות של אוניברסיטת זמלווייס, נפליגט, פארקים שונים ועוד. למשל, מול בית מספר 121 עומד בית מספר 82, אקדמיית לודוביקה של הכוחות המזוינים המלכותיים ההונגריים, שפעלה בו עד 1945 (Ludoviceum), והיה בית הספר הגבוה לקצונה של הונגריה.

הדרך החלה להיבנות מגבול חומת העיר פשט הישנה בתחילת המאה ה-18. בהתחלה כונתה "דרך סולנוק" או "הדרך לסולנוק". המבנים העתיקים ביותר בכביש נמצאים סביב צומת רחוב ארקל, מכיוון שהקודמים נהרסו בשיטפון של 1838.

אורך דרך ואצי הוא 15 ק"מ, היא ישרה לאורך כל הדרך, ועוברת בכיוון צפון-מערב - דרום-מזרח. הדרך מתחילה בכיכר קאלווין (Kálvin tér), והמספר הגדול ביותר של בתים לאורכה הוא 873. לכן היא נמצאת בצמוד ברבעים 19-18-10-9-8.

## תחבורה

קטע דרך אלאי מכיכר קאלווין ועד שדרת הטבעת הונגריה בקטע של שדרת קניבש קלמן Könyves Kálmán) körút) הוא הגבול הטבעי בין פרנצווארוש (רובע 9) לבין יוז'פווארוש (רובע 8). קו מטרו M3 ("המטרו הכחול") עובר מתחתיה דרך 8 תחנות.
## מבנים לאורך דרך אילאי
מבחינה אדריכלית, דרך אילאי מורכבת ממספר חלקים. ניתן לומר, שהחלק במרכז העסקים הראשי של העיר בולט מהרקע הארכיטקטוני האחיד שלו עם הבניין של המוזיאון לאמנויות שימושיות (Iparművészeti Múzeum), ולאחר מכן הקטע של רובע 8 המכונה "רובע קורווין" (Corvinnegyed), המשתרע על כמה מאות מטרים מהצומת של השדרה הגדולה. כשמתרחקים מתחנת המטרו בשם "קליניקות זמלווייס" (Semmelweis Klinikák), האקלקטיות משובצת עם הבניינים של "גיבורי השיקום העירוני" של שנות ה-70, כלומר בנייני הפאנל בסגנון הסובייטי. אחרי זה נמצאים בנייני המוסדות הגדולים והמונוליטיים, אוניברסיטאות, אצטדיונים, בתי חולים, והדרך ביניהם הופכת למעבר פיזי בלבד. בצומת שדרת הטבעת הונגריה, ניתן למצוא את תחנת האוטובוס למרחקים ארוכים בסגנון מודרני ובניין המשרדים ליד נפליגט.

## גלריה

קובץ:Üllői Avenue looking toward Ferenc Boulevard, on right the Szabó Ervin Square Parking building. - IMG 0165 - Hungary, Pest.jpg|תחילת דרך אילאי
קובץ:Museo d'arte applicata.JPG|המוזיאון לאמנויות שימושיות (בודפשט)
קובץ:Emlékezet Temploma.jpg|הכנסייה הקלוויניסטית
קובץ:Kispest átépítés előtt.jpg|אזור קישפשט


## ראו גם
* תחבורה חשמלית לשעבר והיום של דרך אילאיt
* תערוכה מיוחדת נפתחה בשדרה הארוכה ביותר של בודפשט.

## ספרות
* לקסיקון בודפשט. עורך ראשי. לאסלו ברזה. 2. שלוחה, טרנס. מפרסם. בודפשט, 1993. אקדמית K. 
* לקסיקון יוז'פווארוש (רובע 8). עורך ראשי ריכרד נאג'. בודפשט, 1970. MSZMP VIII. Dist. ועדה - מטרופולין מועצת רובע 8.

## קישורים חיצוניים

## הערות שוליים

קטגוריה:בודפשט: תחבורה
טואנקו ג'עפר

**טואנקו ג'עפר איבני אלמרהום טואנקו עבדול רחמן** היה היאנג די-פרטואן אגונג העשירי של מלזיה בשנים 1994–1999 וסולטאן נגרי סמבילאן משנת 1967 ועד מותו ב-2008.

## קורות חייו
ג'עפר התחנך במכללת רפליס בסינגפור, ובאוניברסיטאות נוטינגהאם ואוקספורד.

בשנת 1957, לאחר שמלזיה קיבלה את עצמאותה, הוא שימש כדיפלומט.

בשנים 1957–1958 היה המזכיר הראשון של המשלחת הקבועה לאו"ם.

בשנים 1958–1962 היה המזכיר הראשון והקונסול המסחרי של השגרירות בלונדון.

בשנים 1965–1967 כיהן כשגריר בניגריה ובגאנה.

בשנת 1967, לאחר מות אחיו הבכור, הוא קודם לשליט סולטנות נגרי סמבלאן.

מ-1994 עד 1999 היה יאנג די-פרטואן אגונג של מלזיה. במשך חמש שנים לפני כן, הוא החזיק בתפקיד טימבלאן יאנג די-פרטואן אגונג (סגן השליט העליון). בתקופת שלטונו הצליחה מלזיה להתגבר על השלכות המשבר הפיננסי באסיה ולהפוך לאחת המדינות המובילות באזור אסיה-האוקיינוס השקט.

הוא החזיק בדרגת קולונל בצבא המלכותי והיה דוקטור לשם כבוד באוניברסיטאות במלזיה, הפיליפינים, נוטינגהאם, סנטיאגו וברוניי.

## קישורים חיצוניים

קטגוריה:מלכי מלזיה
קטגוריה:סולטאנים מלזים
קטגוריה:דיפלומטים
קטגוריה:שגרירים בגאנה
קטגוריה:שגרירים בניגריה
קטגוריה:מקבלי תואר דוקטור לשם כבוד מאוניברסיטת אופסלה
קטגוריה:מקבלי תואר דוקטור לשם כבוד מאוניברסיטת נוטינגהאם
קטגוריה:מקבלי עיטור מסדר ההצטיינות של הרפובליקה של פולין
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מעוטרי מסדר השמש של פרו
קטגוריה:מסדר האמבט: אבירים וגבירות הצלב הגדול
קטגוריה:מעוטרי מסדר הוורד הלבן של פינלנד
קטגוריה:ילידי 1922
קטגוריה:נפטרים ב-2010
לוח וגיר

"**לוח וגיר**" הוא שיר שנכתב על ידי יענקל'ה רוטבליט, הולחן והושר על ידי שמוליק קראוס. השיר מופיע באלבום האוסף שבעים שמונים, אלבום האוסף הראשון של קראוס, שיצא בשנת 1981 בהד ארצי.

## תוכן השיר
השיר "לוח וגיר" מתאר את מאווייו של נער המתאהב במורה שלו. השיר, בביצועו של שמוליק קראוס, יצא בשנת 1971. בשיר התלמיד מביע רגשות אהבה ומשיכה כלפי מורתו המבוגרת ממנו. היחסים המציאותיים ביניהם מתרחשים במסגרת הכיתה, בשעת השיעור, ורק כך מתקיים קשר בין השניים.

שפת השיר נעה בין הכיתה - החלל בו התלמיד מתוודע למורתו, ושם בלבד - לבין דמיונותיו וחלומותיו, שנעים מחוץ לכיתה אל חייה הפרטיים של המורה. מאחר שהתלמיד לא יודע דבר על חייה הפרטיים של מורתו, בתים אלו מנוסחים בצורת שאלות: "איזה תקליט את שמה לפני השינה?... מיהו אצלך הראשון?..."

השיר מזכיר את אפלטון, הפילוסוף היווני ששמו נקשר באהבה אפלטונית, באופן בו התלמיד אוהב את מורתו אך ללא קשר פיזי, ובצורה חד-צדדית.

ביצועו של שמוליק קראוס מלווה בנגינת קאזו.

## ביצועים נוספים
השיר מופיע בפסקול הסרט מכת שמש וביצע אותו יובל בנאי.

בשנת 1997 חידש את השיר גידי גוב בתוכניתו לילה גוב וליוותה אותו להקת התנינים. השיר הופיע באותה שנה באלבומו של דני ליטני הנושא את שמו. ביצוע ידוע נוסף הוא של עירית ענבי, חני נחמיאס ואהרון פררה. את השיר ביצע דוד לביא בעונה התשיעית של תוכנית המציאות כוכב נולד. צעירי תל אביב ביצעו את השיר בסדרת הטלוויזיה, החופש האחרון. בקליפ הופיעו בין היתר ניר פרידמן, אורן שבו וניר גומז.. ביצוע ידוע נוסף הוא של להקת זקני צפת.

## הערות שוליים

קטגוריה:שירי שמוליק קראוס
קטגוריה:שירים בעברית
קטגוריה:שירים שנכתבו על ידי יענקל'ה רוטבליט
קטגוריה:שירים שהולחנו על ידי שמוליק קראוס
מפרץ בנין

**מפרץ בנין** (באנגלית: **Bight of Benin או Bay of Benin)** הוא מפרץ באזור מפרץ גינאה בחוף מערב אפריקה, ששמו נגזר מממלכת בנין  ההיסטורית.

## גאוגרפיה
המפרץ משתרע מזרחה לאורך כ  מקייפ סנט פול עד לנון לדלתא של נהר הניז'ר. מזרחה הוא ממשיך במפרץ בוני (לשעבר מפרץ ביאפרה).

אסוציאציות היסטוריות קושרות את המקום עם סחר העבדים האטלנטי והביאו לכך שהאזור נודע כחוף העבדים. כמו באזורים רבים אחרים ברחבי אפריקה, ממלכות ילידים חזקות לאורך מפרץ בנין הסתמכו רבות על סחר עבדים עתיק יומין, שהתרחב מאוד לאחר הגעת מעצמות אירופה והפך למסחר עולמי עם הקולוניזציה של אמריקה. הערכות משנות ה-40 של המאה ה-17 מצביעות על כך שבנין קלטה כ-1200 עבדים בשנה. ההגבלות הקשו על נפח העבדים לגדול עד שמדינות חדשות ומסלולים שונים החלו לאפשר גידול בסחר בעבדים.

## התייחסויות תרבותיות
ממוזער|265x265 פיקסלים|החוף של בנין עם נמל קוטונו ברקע
ממוזער|265x265 פיקסלים|מפרץ בנין בזריחה

למפרץ בנין יש קשר ארוך לעבדות, החוף שלו ידוע כחוף העבדים. משנת 1807 ואילך – לאחר שמסחר בעבדים נעשה בלתי חוקי בבריטניה, הצי המלכותי יצר את טייסת מערב אפריקה על מנת לדכא ולרסק את סחר העבדים. מאמצים אלה הוגברו לאחר 1833, כאשר מסחר בעבדים נעשה בלתי חוקי בכל האימפריה הבריטית. מאמצים אלה נמשכו עד שנות ה-90 של המאה ה-19, ועלו לבריטניה סכומי כסף משמעותיים, ולצי המלכותי מאות, אם לא אלפי חיים של מלחים כתוצאה ממחלות טרופיות.

## היסטוריה
ב-1 בפברואר 1852 הפכו הבריטים את מפרץ בנין למדינת חסות בריטית, בסמכותם של הקונסולים של מפרץ בנין: הרפובליקה של בנין ומפרץ בנין נקראו על שם ממלכת בנין שהשתרעה מזרחה מכף סנט פול ועד לנון. דלתת נהר ניז'ר.

ב-6 באוגוסט 1861 הצטרפו מחוזות מפרץ ביאפרה ומפרץ בנין כמדינת חסות בריטית מאוחדת, שבסופו של דבר ימוזגו לניגריה.

במהלך שנות ה-30 של המאה ה-19 הפך הסחר בשמן דקלים לפעילות הכלכלית העיקרית, ובשנות ה-50 של המאה ה-20 התגלה נפט ששינה את מפת העיסוקים באזור.

## נהרות שמתנקזים למפרץ
נהרות רבים מהמדרון האפריקאי המערבי מתנקזים אל פתח בנין, והחשובים שבהם, ממערב למזרח, הם הבאים:
* נהר וולטה בגאנה
* נהר מונו  בטוגו-בנין
* נהר אוגון בניגריה
* נהר ניז'ר בניגריה

## קישורים חיצוניים

* 

## הערות שוליים

קטגוריה:מפרץ גינאה
אזלן שאה

**סולטאן אזלן מוהיבדין שאה איבני אלמרהום סולטאן יוסף איזזודין שאה ע'פארולהו** (בג'אווי: **سلطان ازلن محب الدين شاه ابن المرحوم سلطان يوسف عز الدين شاه غفر ﷲ له**) היה סולטאן פרק בין השנים 1984–2014 והיאנג די-פרטואן אגונג של מלזיה מ-1989 עד 1994.

אזלן שאה נולד בקמפונג מנגיס, באטו גאג'ה, פרק. היה בנו הצעיר של הסולטאן יוסוף איזודין שאה מפראק. אזלם שאה החל את לימודיו בבית הספר הממשלתי לאנגלית, Batu Gajah Sekolah Menengah Kebangsaan Sultan Yussuf. בלימודיו התיכוניים למד בקולג' המלזי קואלה קאנגסאר. לאחר מכן נסע לבריטניה, שם למד משפטים ב:אוניברסיטת נוטינגהאם, וקיבל תואר ראשון במשפטים בשנת 1953. בשנת 1954 הוסמך כעורך דין.

לאחר חזרתו למלזיה, הפך לשופט ולאחר מכן ללורד נשיא בית המשפט העליון.

בשנים 1986–2014 כיהן כנשיא אוניברסיטת מלאיה.

בינואר 1984 הפך לסולטאן פרק זמן לאחר מותו של בן דודו הסולטאן אידריס. (הוא הוכתר בשנת 1985). במרץ 1989 הוא נבחר על ידי מועצת הסולטנים ליאנג די-פרטואן אגונג התשיעי של מלזיה.

## קישורים חיצוניים

קטגוריה:מלכי מלזיה
קטגוריה:סולטאנים מלזים
קטגוריה:בוגרי אוניברסיטת נוטינגהאם
קטגוריה:נשיאי אוניברסיטאות ומכללות
קטגוריה:ילידי 1928
קטגוריה:נפטרים ב-2014
רגשות (סרט)

**רגשות** (באנגלית: **Interiors**) הוא סרט דרמה אמריקאי משנת 1978 בכתיבה ובימוי של וודי אלן, עם דיאן קיטון, ג'רלדין פייג', מורין סטייפלטון ומרי בת' הארט  בתפקידים הראשיים.

זה סרט הדרמה הראשון של אלן שמושפע מדרמות פסיכולוגיות של אינגמר ברגמן והוא מתאר התפרקות חיי משפחה לאחר שהבעל מבשר לאשתו מול שלוש בנותיהם כי הוא עומד להיפרד ממנה ולהינשא לאישה אחרת.

וודי אלן היה מועמד לפרס אוסקר לבימוי הטוב ביותר, לפרס אוסקר לתסריט המקורי הטוב ביותר, לפרס גלובוס הזהב לבימוי הטוב ביותר ולפרס גלובוס הזהב לתסריט הטוב ביותר.

ג'רלדין פייג' הייתה מועמדת לפרס אוסקר לשחקנית הטובה ביותר, לפרס גלובוס הזהב לשחקנית הטובה ביותר - סרט דרמה וזכתה בפרס באפט"א לשחקנית הטובה ביותר בתפקיד משנה.

מורין סטייפלטון הייתה מועמדת לפרס אוסקר לשחקנית המשנה הטובה ביותר, לפרס גלובוס הזהב לשחקנית המשנה הטובה ביותר - סרט קולנוע.

## תקציר העלילה
ארתור (א.ג. מרשל) הוא עורך דין בן 63, נשוי לאיב (ג'רלדין פייג') מעצבת פנים ולהם שלוש בנות:
*רנטה (דיאן קיטון) הבכורה היא משוררת שנמצאת כעת במשבר כתיבה. היא נשואה לפרדריק (ריצ'רד ג'ונסון), סופר כושל שמקנא בהצלחה ובכישרונה של אשתו, מרגיש תסביך נחיתות כלפיה ומתמכר לשתייה. על רקע זה הם רבים כל הזמן.
*ג'ואי (מרי בת' הארט) הבת האמצעית, נמצאת ביחסים עם מייקל (סם ווטרסטון). היא עובדת במשרד פרסום אך לא מוצאת עניין בעבודה, מחפשת את עצמה ומתרעמת על אמה שמעדיפה יותר את רנטה.
*פלין (כריסטין גריפית) הבת הצעירה, שחקנית בסרטי קולנוע וטלוויזיה ברמה נמוכה.
איב סובלת ממצבי רוח משתנים, בעיקר דיכאון. ארתור מזמן את הבנות ומודיע להן בנוכחות איב כי החליט להיפרד ממנה. הוא עוזב את הבית וחוזר כעבור זמן מה עם אשה שהכיר ביוון. זאת היא פרל (מורין סטייפלטון), אלמנה מלאת חיים. ארתור מודיע לבנות ולאיב כי ברצונו להתחתן. איב מגיבה בניסיון התאבדות בגז אך ניצלת ברגע האחרון.

ארתור מזמן את הבנות ובני זוגן לבית המשפחה על חוף הים בלונג איילנד, שם נערך טקס הנישואים. איב מגיעה לבית, נכנסת לים במטרת התאבדות וטובעת. ג'ואי מנסה להציל אותה אך היא כמעט טובעת וניצלת על ידי מייקל.

הבנות מניחות וורדים על ארונה של איב, הולכות על שפת הים ומנסות להתפייס אחת עם השנייה.

## צוות השחקנים

## קישורים חיצוניים

*קדימון לרגשות, באתר יוטיוב
*רגשות, באתר TCM

קטגוריה:סרטי 1978
קטגוריה:סרטים אמריקאיים
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטי וודי אלן
קטגוריה:סרטי יונייטד ארטיסטס
קטגוריה:סרטים על התאבדות
דרך ראקוצי

[ממוזער|265x265 פיקסלים| דרך ראקוצי נראה [האוניברסיטה לאמנויות התיאטרון והקולנוע|מקולנוע אוראניה לכיוון תחנת הרכבת קלטי (ברקע, "באמצע" הכביש)]]
**דרך ראקוצי** (בהונגרית: **Rákóczi út**, תעתיק: ראקוצי אוט) היא אחת מהשדרות של בודפשט. דרך זו משתרעת מהשדרה הקטנה עד לתחנת הרכבת קלטי (קלטי פאייאודבר) בכיוון מערב-מזרח, ויוצר את הגבול של שני רבעים (רובע 7 ורובע 8). דרך ראקוצי הייתה חלק מדרך קרפשי (Kerepesi út) עד 1906, כאשר אז שונה שמה לפרנץ ראקוצי להנצחת שמו, בהבאת אפרו בחזרה להונגריה.

## היסטוריה
שמאל|ממוזער|265x265 פיקסלים| דרך קרפשי, כיום ראקוצי בבנייה.
נכון לשנת 2023, ההיסטוריה של דרך ראקוצי של מתחילה במאה ה-17, ואף אולי התחילה בימי הכיבוש הטורקי (הונגריה העות'מאנית). נתיב הדרך, שיצא מפשט שהייתה מוקפת בעבר בחומה, פנה לכיוון שער הטוון. שלא כמו שדרת אנדראשי, דרך זו קיבלה את תפקידה במהלך ההתפתחות ההתיישבותית.

פעם, דרך הטוון (לכיוון העיר הטוון) הייתה גם חלק ממנו. במאה ה-18 ובמאה ה-19 היא עדיין נקראה Hatvaner Strasse. ואז משנת 1804 נקראה Kerepescher Strasse, ומ-1874 כבר נקרא, בשם ההונגרי Kerepesi út (דרך קרפשי). השם ראקוצי ניתן לאחר 1906. אפרו של פרנץ ראקוצי שהובא הביתה לווה בדרך זו מבזיליקת אישטוואן הקדוש לתחנת הרכבת קלטי.

דרך ראקוצי והשדרה הגדולה חוצים זה את זה בכיכר בלאהה לואיזה. תיאטרון העם נבנה שם בשנת 1875 ועמד עד 1964 (בשימוש התיאטרון הלאומי מ-1908) ולפני כן, בצומת המפגש עם השדרה הקטנה (בקטע של שדרת המוזיאון) עמד הבניין שנבנה כ"תיאטרון ההונגרי של פשט" עד 1913. 

הרמזור הראשון בהונגריה הוקם ב-1926 בצומת של השדרה הגדולה ודרך ראקוצי, ליד חנות הכלבו קורווין. 

## תחבורה
קווי החשמלית מספר 19, 44, 60, 68 ו-67 פעלו בעבר בדרך ראקוצי עד 1973. הפסקת פעילות אותם הקווים הוצדקה בהשקת מטרו קו M2. ההצדקה המקצועית שלה עדיין נתונה לוויכוח.

קו אוטובוס מספר 7, קיבל את תפקידם של שירותי החשמליות והשתלט מאז באמצעות אוטובוסים בתדירות צפופה, מה שהגביר את האופי הלא ידידותי של השדרה בנוסף לתנועת המכוניות המשמעותית. כל זה גרם וגורם לעומס סביבתי חמור על כיכר פרנצ'יק ועל הציר מזרח-מערב של הבירה. בדומה לדרך אילאי ודרך ואצי הפך גם דרך ראקוצי בשפת היומיום של פשט ל"אוטוסטרדה עירונית".

בשנת 1979 שופצו חזיתות הבתים לאורך כל התוואי. תמונת הדרך של היום עדיין מציגה פחות או יותר אותו מראה מדכא. מאז נוצרו תוכניות ורעיונות רבים כדי להפוך את הכביש המהיר הסואן לחי יותר, לצמצם את התנועה וכמובן להפעיל מחדש את תנועת החשמליות.

## הדרך בסרטים ובספרות
* הדרך היא מיקום שחוזר על עצמו כמעט בכל רומן של סדרת הרומנים "בודפשט האשמה" (Bűnös Budapest) של הסופר ההונגרי וילמוש קונדור, כולל רומני הפשע "Budapest noir" ו"בודפשט בנובמבר".

## גלריה

קובץ:Hatvani kapu.jpg|שער הטוון
קובץ:Rákóczi út - Budapest.tif|דרך ראקוצי בסוף המאה ה-19


## לקריאה נוספת
* אנציקלופדיה של בודפשט. קורווינה, 1981. 
* Erzsébetváros

## קישורים חיצוניים

## הערות שוליים

קטגוריה:בודפשט: תחבורה
אישטוואן פזקאש

**אישטוואן פזקאש** (במקור עד 1902 **פליישמן**, בהונגרית: **Fazekas István**; אסטרגום, 8 בינואר 1895 – בודפשט, 9 באפריל 1937) היה דוקטור לרפואה יהודי-הונגרי, רופא ילדים מהמצטיינים בהונגריה בתחום רפואת הילדים עד מותו הטרגי בגיל 42 בלבד. מאמריו המקצועיים הרבים פורסמו בכתבי עת מקצועיים בהונגריה ובארצות אחרות.

## ביוגרפיה
אישטוואן פליישמן נולד במשפחה יהודית ככבנם של הסוחר איגנץ פליישמן ושל אמה דויטשלנדר. את לימודיו התיכוניים השלים בבית הספר התיכון באסטרגום ובשנת 1913 עבר את בחינות הבגרות. לאחר מכן, הפך סטודנט לרפואה באוניברסיטת בודפשט (שמה היום אוניברסיטת אטווש לוראנד). עם פרוץ מלחמת העולם הראשונה התגייס וביצע שירות רפואי בחזית המזרחית בשדה הקרב הרוסי. בשחרורו השלים את לימודיו בפקולטה לרפואה של אוניברסיטת ארז'בט בפץ'. בשנת 1922 הוסמך לדוקטור לרפואה. לאחר התמחות הועסק בבודפשט כרופא ילדים של המכון הלאומי לחרשים-אילמים יהודים, ושל האגודה ההונגרית-יהודית למלאכת יד וחקלאות וכל של "אגודת החלב בחינם". בספטמבר 1926, יחד עם אשתו, אולגה וספרמי (1898–1988), רופאת שיניים, פתחו את המרפאה משלהם ברחוב קיראי 96. 

אישטוואן פזקאש מת בבית החולים היהודי חסד וצדק בדרך אמריקה מדלקת ריאות.

מאמריו הרבים פורסמו בכתבי עת הונגריים וזרים.

הוא לווה לדרכו האחרונה בבית הקברות היהודי ברחוב קוזמה.

## מעבודותיו (חלקי)
* על ה"דוויטול", תכשיר מוקרן ארגוסטרול הונגרי. (רפואה, 1929, 12)
* מספריו: סיפורו של סם החיים החדש (Az új életelixir története)

## לקריאה נוספת
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001
* פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
* לקסיקון יהודי הונגרי. 1929. עורך פטר אויווארי. גישה מקוונת

## קישורים חיצוניים
* ספרו: סיפורו של סם החיים החדש (Az új életelixir története) באתר bookline

## הערות שוליים

קטגוריה:רופאים יהודים הונגרים
קטגוריה:רופאי ילדים יהודים הונגרים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:רופאים צבאיים יהודים
קטגוריה:אסטרגום: אישים
קטגוריה:בוגרי אוניברסיטת פץ'
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1895
קטגוריה:הונגרים שנפטרו ב-1937
דייוויד טורן

**דייוויד אם. טורן** (באנגלית: **David M. Torn**; נולד ב-26 במאי 1953) הוא גיטריסט, מלחין ומפיק אמריקאי.

הוא התמקצע בנגינה על כלים אלקטרוניים ואקוסטיים והתמחה בשימוש בלופ.

## רקע וקריירה
טורן עבד ותרם במהלך הקריירה המוזיקלית שלו להקלטות של עשרות אמנים ומוזיקאים כדוגמת דייוויד בואי, קיי די לאנג, ג'ון לג'נד, מדונה ("What It Feels Like for a Girl"), טורי איימוס, ביל ברופורד, טוני לוין, מיק קארן, דייוויד סילבאן, Chocolate Genius, מייקל שרייב, סטיב רואץ', פטריק או'הרן, אנדי ריינהארט, מאט צ'מברלין, משיל נדיאוצלו ודון צ'רי.

בנוסף לעבודותיו כמלחין, הקריירה המוזיקלית של טורן כללה השתתפות במוזיקה לסרטים כדוגמת: "אורות של ליל שישי", "ולווט גולדמיין", "אדפטיישן", "ביג לבובסקי", "השתולים", "פרווה", "התרמית", "קליפורניה", "טראפיק", "תהפוכות הגורל", "טיבט" ו"שלושה מלכים". הוא למד אצל ליאונרד ברנשטיין (במסגרת הסדרה "מוזיקה למלחינים צעירים"), וכן אצל הגיטריסטים ג'ון אברקרומבי, פט מרטינו, פול וייס וארתור באזיל. טורן עובד מתוך האולפנים האישיים שלו, הידועים בשם *Cell Labs*; מדי פעם, הוא משתמש בשם הבמה "ספלאטרסל".

בניו יורק טיימס סקרו את אלבום הסולו של טורן מ-2015, *Only Sky*, וקבעו שהוא .

## דיסקוגרפיה
### אלבומי אולפן

## קישורים חיצוניים

## הערות שוליים

קטגוריה:מלחינים אמריקאים במאה ה-20
קטגוריה:מלחינים אמריקאים
קטגוריה:מוזיקאי ג'אז
קטגוריה:גיטריסטים אמריקאים
קטגוריה:אמריקאים ממוצא אוסטרי
קטגוריה:אמריקאים ממוצא גרמני
קטגוריה:אמריקאים שנולדו ב-1953
גאי סיגסוורת'

**אלן ארתור גאי סיגסוורת**' (באנגלית: **Allan Arthur Guy Sigsworth**; נולד במאי 1960) הוא מפיק מוזיקלי ופזמונאי אנגלי. במהלך הקריירה שלו, הוא עבד עם אמנים ומוזיקאים רבים, כולל סיל, ביורק, מדונה, בריטני ספירס, אימוג'ן היפ , אלאניס מוריסט, אריק וייטאקר, אליסון מויה ואורורה. הוא גם שיתף פעולה עם מוזיקאים אינסטרומנטליים שונים.

סיגסוורת' היה שותף להפקת האלבום *Empathy* של מנדליי בשנת 1998. בהמשך לכך, היה שותף לכתיבת הלהיט "What It Feels Like for a Girl" עם מדונה ודייוויד טורן, עבור אלבומה *[[Music (אלבום)|Music]]* משנת 2000. סיגסוורת' גם כתב את השיר "Nothing Fails" עם ג'ם  לאלבומה של מדונה מ-2003 *[[American Life]]*.

## ביוגרפיה
אלן ארתור גאי סיגסוורת' נולד במאי 1960, וגדל באיקלי, מערב יורקשייר, שם פיתח תשוקה למוזיקה מוקדמת, ובמיוחד למלחין מהמאה ה-14 גיום דה מאשו. הגיבורים המוזיקליים המוקדמים ביותר שלו היו רב-הנגן דייוויד מונרו והמלחין דייוויד פאנשאו. הוא היה תלמיד בבית הספר התיכון לידס בשנות ה-70. הוא למד לנגן בצ'מבלו, תחילה בבית הספר בקאסה דה מטאוס בפורטוגל, ואחר כך במשך שנה בקונסרבטוריום אוטרכט בהולנד. הוא טייל באירופה כשניגן בצ'מבלו עבור תזמורת הבארוק של האיחוד האירופי.

## דיסקוגרפיה
### אלבומי אולפן
* 2019: *STET*

## קישורים חיצוניים
* 

## הערות שוליים

קטגוריה:אמני מוזיקה אלקטרונית בריטים
קטגוריה:מפיקים מוזיקליים בריטים
קטגוריה:מוזיקאים אנגלים
קטגוריה:פזמונאים בריטים
קטגוריה:אנגלים שנולדו ב-1960
קטגוריה:אמני מרקורי KX
מרתה קורטג

**מרתה קורטג** (לבית **קינסקר**, בהונגרית: **Kurtág Márta**; 1 באוקטובר 1927 − 17 באוקטובר 2019) הייתה פסנתרנית קלאסית יהודייה-הונגרייה ומורה אקדמית לפסנתר. היא הייתה אשתו של המלחין ג'רג' קורטג, איתו הופיעה במשך 60 שנה, כולל בפסטיבלים בינלאומיים. הם ניגנו לעיתים קרובות מאוסף היצירות שלו בשם "משחקים" (Játékok), שגם אותו הקליטו ביחד.

## ביוגרפיה
[ממוזער|משמאל לימין: שרה גרלוצי, מרתה קורטג וג'רג' קורטג ב-[2014]]
קינסקר נולדה במשפחה יהודית בעיר אסטרגום בהונגריה. היא למדה פסנתר אצל אנדראש מיהאי וליאו ויינר. שם בבודפשט הכירה את בעלה לעתיד, ג'רג' קורטג, כשעברה ב-1946, כדי ללמוד באקדמיה למוזיקה ע"ש פרנץ ליסט. הם נישאו ב-1947, ובנם ג'רג' נולד ב-1954. בעלה קיבל את התואר בקומפוזיציה (הלחנה) בשנת 1955. היא לימדה תחילה בבית הספר התיכון למוזיקה בלה ברטוק בבודפשט בשנים 1953–1963.

בשנים 1957–1958, לאחר המרד ההונגרי, התגוררו בני הזוג בפריז, שם למדה אצל מקס דויטש , אוליבייה מסייאן ודריוס מיו. היא לימדה פדגוגיה מוזיקלית באקדמיית למוזיקה ע"ש פרנץ ליסט משנת 1972.

קורטג תוארה כ"בעלת משמעות מכרעת בכל תחום" בחיי בעלה, כפסנתרנית שעמו הופיעה ו"כמאזינה ומבקרת הראשונה של יצירותיו בתהלך יצירתם". הם הופיעו יחד במשך 60 שנה, בקונצרטים, ברדיו ובהקלטות. ניגנו לעיתים קרובות מתוך אוסף של היצירות של בעלה (משחקים) לשתים ולארבע ידיים, כולל עיבודים של יצירות יוהאן סבסטיאן באך. כשבעלה היה המלחין המפורסם של פסטיבל המוזיקה של ריינגאו ב-2004, היא ניגנה עמו מ"משחקים" בקונצרט. הם ערכו קונצרטים בפסטיבל אלדבורו ב-2008, עם הכנר הירומי קיקוצ'י (Hiromi Kikuchi) והפסנתרן פייר-לורן אימאר (Pierre-Laurent Aimard) ב-The Maltings.

הם גם ניגנו מהאוסף באולם זנקל (Zankel Hall) בקרנגי הול בניו יורק בשנת 2009, בפריז בפסטיבל הסתיו (Festival d'Automne) ובפסטיבל לפסנתר על ג'קובנס (Festival le Piano aux Jacobins), בתיאטרון ז'ו דה פום (Théâtre du Jeu de Paume) באקס-אן-פרובאנס, בספריית הקונגרס בוושינגטון הבירה ועוד ועוד. כשג'רג' קורטג קיבל את מדליית הזהב מהאגודה הפילהרמונית המלכותית בלונדון ב-2013, הם ניגנו יחד באולם המלכה אליזבתשם. מבקר מהגרדיאן ציין:

קורטג נפטרה ב-17 באוקטובר 2019 בבודפשט.

## הקלטות
בשנת 1997, שוחרר על ידי ECM Records, כולל עיבודי באך כגון הסונטינה Gottes Zeit ist die allerbeste Zeit, רי"ב 106. ב-1999 היא הקליטה את וריאציות דיאבלי של בטהובן עבור BMC.

## קישורים חיצוניים

* 

קטגוריה:יהודיות הונגריות
קטגוריה:פסנתרנים יהודים הונגרים
קטגוריה:פסנתרניות יהודיות
קטגוריה:אסטרגום: אישים
קטגוריה:פסנתרניות הונגריות
קטגוריה:בוגרות האקדמיה למוזיקה ע"ש פרנץ ליסט
קטגוריה:הונגריות שנולדו ב-1927
קטגוריה:הונגרים שנולדו ב-1927
קטגוריה:נפטרות ב-2019
קטגוריה:הונגרים שנפטרו ב-2019
ביר אל-באשא

**בִּיר אל-בָּאשָה** (בערבית: **بير الباشا**) הוא כפר ביהודה ושומרון, בנפת ג'נין, כ-15 ק"מ מערבית לעיר ג'נין, בשולי עמק דותן, צפון מזרחית לעראבה וצפונית לתל דותן.

כביש 60 מג'נין לשכם חוצה את הכפר והבתים פרושים משני עבריו.

## מקור השם
המלה באשא מגיעה מטורקית (Paşa, תעתיק בעברית: פּאשא או פּאשה, קרוי גם פּחה), שהוא תואר כבוד צבאי ואזרחי מקובל באימפריה העות'מאנית. לא ידוע על שם מי בדיוק נקרא הכפר.

## היסטוריה
לא ידועים פרטים היסטוריים. על פי השם, נראה כי מדובר בכפר מהתקופה העות'מאנית. חיזוק לקביעה זו הוא היעדר בתים או שרידים עתיקים בכפר.

על פי מאיר רוטר תושבי הכפר הם בני משפחת עבד אל-מהדי, שפרשו מהכפר עראבה. אין פרטים נוספים.

## אוכלוסייה
בשנת 1997 חיו בכפר 975 איש.

במפקד הרש"פ בשנת 2004, נמצא שבכפר גרים כ-1,290 איש.

לפי נתוני הלשכה הפלסטינית המרכזית לסטטיסטיקה, באמצע 2006 חיו בכפר כ-1,307 נפש.

## תשתיות
אין תשתיות בכפר, החשמל מסופק על ידי חברה פרטית, המים מגיעים דרך בארות איסוף, והרחובות אינם מרוצפים.

## חקלאות
העיירה מפורסמת בגידול זיתים והיא מוקפת מכל עבר בעצי זית ועצי שקד.

## קישורים חיצוניים

## הערות שוליים

קטגוריה:נפת ג'נין
קטגוריה:צפון השומרון
קטגוריה:עראבה (נפת ג'נין)
אוליביה בנסון

**אוליביה בנסון** (באנגלית: **Olivia Benson**; נולדה ב-2014), ידועה גם בשם החיבה שלה, **דיבלס** (באנגלית: **Dibbles**) היא חתולת סקוטיש פולד בבעלותה של הזמרת-יוצרת האמריקאית טיילור סוויפט. היא אומצה על ידה בשנת 2014 כגורה, הופיעה במספר וידאו קליפ שלה ואף זכתה במספר פרסי קהל. אתר *Comparethemarket.com* הכתיר את בנסון כחתולה בעלת השווי השני הגדול ביותר עם 97 מיליון דולר.

## שנותיה הראשונות
בנסון אומצה על ידי סוויפט ביוני 2014. היא לוקה באוסטיאוכונדרודיספלזיות. שמה של בנסון, כמו אצל שאר חתוליה של סוויפט, שאוב מדמותה של אוליביה בנסון, שמגולמת על ידי השחקנית מרישקה הרגיטאי מסדרת הטלוויזיה "חוק וסדר: מדור מיוחד". החתולה היא אחותה המאומצת הצעירה של מרדית' גריי ואחותה המאומצת הגדולה של בנג'מין באטון – שלושתם בבעלותה של סוויפט. גריי קרויה על שם דמותה הראשית מהסדרה "האנטומיה של גריי" ואילו באטון קרוי על שם הדמות הראשית ב"הסיפור המופלא של בנג'מין באטן". עיתון הרולינג סטון סבר כי שמותיהן של מרידית' ואוליביה שאובות משתי נשים חזקות, עצמאיות ומוכרות. הכרזת האימוץ של בנסון זכתה להתייחסות רבה מסלבריטאים אחרים, דוגמת אד שירן שסבר כי סוויפט היא אישה בגיל העמידה שתקועה בגוף של בת 24. בספטמבר 2014 צולמה סוויפט אוחזת בבנסון על כתפיה. היא ציינה מאוחר יותר כי החתולה לא מסתדרת עם מנשא המיועד לה.

## קריירה
באוקטובר 2014 פרסמה חברת *Keds* קמפיין פרסומה בכיכובה של בנסון עבור מותג הנעליים החדש שלה. בנוסף, הוא קידם גם את יציאת האלבום *[[1989 (אלבום)|1989]]*. מאוחר יותר באותו החודש הופיעה החתולה בפרסומת של דיאט קוקה-קולה. סוויפט לגמה מהמשקה כשבכל פעם נוספו יותר חתולים לפריים.

בנובמבר 2014 הופיעה בנסון בווידאו קליפ של "Blank Space" – הסינגל השני מתוך *1989*. בשנת 2015 נועדה עם מרישקה הרגיטאי, שמגלמת את דמותה הראשית של "חוק וסדר: מדור מיוחד". בשנת 2017 הפגיש אד שירן את חתולו קאליפו עם שלושת החתולים של סוויפט. ההתעניינות הגוברת שצבר המפגש גרם לאיגוד הווטרינרי ב לבחון את השימוש בהם לפרסומות מסחריות. לאחר מכן כיכבה בנסון בפרסומות ל-AT&T ול-DirecTV.

בשנת 2018 פרסם האתר *Comparethemarket.com* את רשימת בעלי החיים העשירים ביותר – בנסון דורגה במקום השני עם שווי שהוערך בכ-97 מיליון דולרים מאחורי גראמפי קאט. באפריל 2019 הופיעו שלושת החתולים בווידאו קליפ ל-"". במאי 2023 הופיע תצלום של בנסון ישנה בקליפ ל-"Karma".

### בתרבות הפופולרית
* בשנת 2014 הופיעה סוויפט ב"מופע של גרהם נורטון" יחד עם הקומיקאי האנגלי ג'ון קליז ושחקן הקריקט קווין פיטרסון. קליז כינה את בנסון כ"חתולה המוזרה ביותר שראה מימיו", ונורטון נזף בו על כך.
* בנסון היא הלוגו של חברת טיילור סוויפט הפקות.
* בשנת 2018 לבשה דמותה הראשית של "דדפול 2" חולצה ועליה תמונות של מרדית' ובנסון.

## פרסים ומועמדויות

## הערות שוליים

קטגוריה:ארצות הברית: בעלי חיים מפורסמים
קטגוריה:טיילור סוויפט
קטגוריה:חתולים מפורסמים
קאנטרי רוק

**קאנטרי רוק** (בעברית: **Country rock**) הוא סוגה מוזיקלית הממזגת מוזיקת רוק וקאנטרי. הוא פותח בידי אמני רוק שהחלו להקליט אלבומי קאנטרי בסוף שנות ה-60 ותחילת שנות ה-70 ושילבו נגיעות מסוימות של רוק. הם הקליטו אלבומי ושירי רוק תוך שימוש בנושאי קאנטרי, סגנונות קוליים וכלי נגינה נוספים, בעיקר גיטרת פדל סטיל .

מוזיקת קאנטרי רוק אופיינה עם אמנים כמו באפלו ספרינגפילד, מייקל נסמית' , בוב דילן, ניטי גריטי דירט בנד , הבירדס,  ו-International Submarine Band. היא זכתה לפופולריות הגדולה ביותר שלה בשנות ה-70, כאשר אמנים כמו אמילו האריס, האיגלס, New Riders of the Purple Sage, לינדה רונסטאדט, ליטל פיט , פוקו , Charlie Daniels Band ו-Pure Prairie League.

## קישורים חיצוניים
* 

## הערות שוליים

רוק
קאנטרי
אחמד שאה מפהנג

**סולטאן חאג'י אחמד שאה אל-מוסתעין בילה איבני אלמרהום סולטאן אבו בכר ריאיאתודין אל-מועזאם שאה** (בג'אווי: **المرحوم سلطان حاج أحمد شاه المستعين بالله إبن المرحوم سلطان أبو بكر رعاية الدين المعظم شاه**) היה הסולטאן החמישי של פהנג מ-1979 עד התפטרותו בינואר 2019, וכן היה גם המלך השביעי של מלזיה מ-1979 עד 1984.

אחמד שאה נולד באיסטאנה מנגה טונגל, פקאן, פהנג. הוא היה בנו היחיד של הסולטאן אבו בכר ריאיאתודין אל-מועזאם שאה איבני אלמרהום סולטאן עבדאללה אל-מועטסים בילה.
הוא למד בקולג' המלזי בקואלה קאנגסאר, ולאחר מכן קיבל דיפלומה במינהל ציבורי ממכללת ווסטר, שבאוניברסיטת אוקספורד ואוניברסיטת אקסטר.

הוא ירש את אביו כסולטאן פהנג במאי 1974.

בשנת 1979, נבחר לכהן כמלך מלזיה וכיהן בתפקיד זה עד שנת 1984. בחירתו הייתה שנויה במחלוקת משום שהתפרסם במדינה שהוא מסוכסך עם סגן ראש הממשלה מאהאטיר מוחמד. שמועות אלה התבררו לבסוף כבדויות.

אחמד שאה היה חובב ספורט נלהב והיה נשיא התאחדות הכדורגל המלזית (FAM) משנת 1984 עד 2014, נשיא קונפדרציית הכדורגל של אסיה (AFC) עד 2002 ונשיא התאחדות הכדורגל של ASEAN מ-2011 עד 2019.

הוא התפטר מתפקידו כשליט פהנג בינואר 2019 בשל חוסר יכולתו להמשיך לשלוט בעקבות בריאותו הרופפת ותפקיד הסולטאן הועבר לבנו עבדאללה.

הוא נפטר ארבעה חודשים לאחר התפטרותו, ב-22 במאי 2019 ונקבר לצד אשתו במאוזוליאום המלכותי פהנג ליד המסגד המלכותי אבו בכר בפקאן שבפהנג.

## קישורים חיצוניים

## הערות שוליים

קטגוריה:מלכי מלזיה
קטגוריה:ילידי 1930
קטגוריה:נפטרים ב-2019
הסכם לינוויל

שמאל|ממוזער|350|אירופה לאחר הסכם לינוויל
**הסכם לינוויל** (בצרפתית: **Traité de Lunéville**; בגרמנית: **Friede von Lunéville**) או **שלום לינוויל** היה הסכם שלום בין צרפת לבין האימפריה הרומית הקדושה אשר נחתם ב-9 בפברואר 1801, וסיים את החלק העיקרי של הקואליציה האנטי-צרפתית השנייה.

בעקבות תבוסת הצבא האוסטרי בקרב מרנגו ב-14 ביוני 1800 ובקרב הוהלינדן () ב-3 בדצמבר, האוסטרים נאלצו לתבוע לשלום עם צרפת. ההסכם במידה רבה אישר את הסכם קמפו פורמיו (17 באוקטובר 1797).

אוסטריה חידשה את הלחימה בשנת 1805.

## תנאי ההסכם
* העצמאות והריבונות של הרפובליקה הציסאלפינית, הרפובליקה הבטאווית, הרפובליקה הליגורית והרפובליקה ההלווטית הוכרו.
* כל הגדה השמאלית של הריין כולל ארצות השפלה האוסטריות יימסרו לצרפת.
* האימפריה הרומית הקדושה תנטש את ממלכת איטליה.
* הדוכסות הגדולה של טוסקנה תעבור לשלטון צרפת.
* מבצרים אימפריאליים מסוימים שהיו על הגדה המזרחית של הריין יושמדו.
* זלצבורג תחדל מלהיות מדינת חסות אוסטרית כמו שהסכם קמפו פורמיו קבע.

שמאל|ממוזער|350|מרכז אירופה מהסכם לינוויל עד חוק החילון

## לקריאה נוספת

* 
* 
* 


## קישורים חיצוניים

* 

## הערות שוליים

לינוויל
לינוויל
לינוויל
לינוויל
קטגוריה:איטליה: היסטוריה
לינוויל
לינוויל
קטגוריה:האימפריה הרומית הקדושה: אמנות והסכמים
פולסטאר (כתב עת)

**פולסטאר** (באנגלית: ***Pollstar***) הוא כתב עת מסחרי העוסק בתעשיית סיבובי ההופעות והמוזיקה בהופעות חיות. כתב העת נרכש על ידי Oak View Group , חברת ייעוץ לאירועים ומפגשים שנוסדה בידי טים לייוויק ואיירווינג אזוף, ביולי 2017.

## היסטוריה
פולסטאר, שנוסד ב-1981 בפרזנו, קליפורניה, הוא כתב עת מסחרי העוסק בתעשיית ההופעות בארצות הברית וברחבי העולם. הוא כולל נתונים על קונצרטים רשמיים, הזמנות, מנהלי אמנים, מנהלי אגפים וגופים אחרים המעורבים בתעשיית המוזיקה. את פולסטאר מנפיקים בהוצאת דפוס, אך קיים אתר אינטרנט המאגד את המידע גם כן.

במסגרת פולסטאר הפעילו בעבר אתר אינטרנט נפרד לאנשי המקצוע, אך מאוחר יותר מוזג ל-Pollstar.com.

כיום, לפולסטאר יש משרד בלונדון וכתבים בשש מדינות. כתב העת חבר באסושייטד פרס (AP). המנויים שלו מקבלים את המגזין השבועי וגישה למאגרי המידע המקוונים שלו.

במאי 2018, הודיעו מטעם פולסטאר שהמטה הראשי עובר מפרזנו ללוס אנג'לס. מאוחר יותר, ביוני 2018, המייסד והעורך הראשי, גארי בונג'ובאני, הודיע על פרישתו.

במסגרת פולסטאר מקיימים טקס פרסים שנתי להוקרה לאמנים ואנשי מקצוע בתעשיית הקונצרטים והמוזיקה. בשנת 2019, הוחלט כי ייעשה שימוש בנתוני המכירות וההכנסות של סיבובי ההופעות והקונצרטים, שיתבטאו בתור זכייה בפרס. בעבר, הזוכים נבחרו על ידי מצביעים מטעם התעשייה.

בנוסף לכך, מפעיל כתב העת את  כנס במסגרתו מתקיימות שלוש הופעות בבוורלי הילטון, בוורלי הילס, קליפורניה. במקור נקרא , והוא מפגיש של ציידי כישרונות, מנהלי מבנים ומקומות, סוכני אמנים ומנהלי מוזיקה. דוברי הכנס מנו את גארת' ברוקס, ג'ון בון ג'ובי, אדי קיו, מייקל רפינו וניקי מינאז'.

## קישורים חיצוניים
* 

## הערות שוליים

קטגוריה:אתרי אינטרנט אמריקאיים
קטגוריה:כתבי עת למוזיקה
קטגוריה:ארצות הברית: כתבי עת
יחיא פטרה

**סולטאן סר יחיא פטרה איבני אלמרהום סולטאן איברהים** (בג'אווי: **سلطان يحيى ڤيترا ابن المرحوم سلطان إبراهيم**) היה היאנג די-פרטואן אגונג השישי של מלזיה משנת 1975 ועד מותו, הסולטאן העשירי של קלנטן.

יחיא פטרה נולד באיסטנה באלאי בסאר, קוטה בארו, קלנטן. הוא בנו השני של הסולטאן אבראהים מאשתו השלישית.

יחיא פטרה גדל בבית דודו טנגקו איסמעיל (לימים הסולטאן אסמעאיל). הוא התחנך בבית הספר פרנסיס לייט בפננג, לאחר מכן המשיך את לימודיו בבריטניה. דודו, הסולטאן איסמעיל, מינה אותו לטנגקו טמנגונג ביולי 1939. ומאוחר יותר, הוא מונה על ידי אביו לטנגקו בנדהארה בפברואר 1945 ששלט כסולטאן איברהים באותה תקופה. הוא שירת בתפקידים שונים בשירות המדינה בקלנטן מ-1941 עד 1948.

טנגקו אינדרה פטרה היה בנו הבכור של הסולטאן איברהים ואחיו למחצה של יחיא פטרה. לאחר שהסולטאן איברהים ירש את אחיו חשוך הילדים סולטאן איסמעיל, טנגקו אינדרה פטרה מונה ליורש העצר עם באוקטובר 1944. עם זאת, בשל סכסוך עם אביו, הוא הודח מהתפקיד והורחק משושלת הירושה על פי צו של אביו בפברואר 1948. באותו יום החליף יחיא פטרה את אחיו כיורש העצר.

הסולטאן יחיא פטרה ירש את אביו לאחר מותו ביולי 1960. הוא הוכתר ביולי 1961.

בשנים 1970–1975 שימש כסגן היאנג די-פרטואן אגונג ובשנת 1975 נבחר ליאנג די-פרטואן אגונג השישי של מלזיה.

הסולטן יחיא פטרה מת מהתקף במהלך כהונתו במרץ 1979. ארונו הוצב בארמון הלאומי במשך יום ולאחר מכן נלקח במטוס לקוטה בארו, שם נקבר במאוזוליאום המלכותי של קלנטן.

## קישורים חיצוניים

קטגוריה:מלכי מלזיה
קטגוריה:ילידי 1917
קטגוריה:נפטרים ב-1979
פויפט

**פויפט** (בקמרית: **ប៉ោយប៉ែត**) היא עיר במחוז באנטי מינצ'י במערב קמבודיה, על הגבול עם תאילנד. זוהי העיר החמישית בגודלה במדינה.

היא משמשת בעיר כמעבר גבול וכמרכז להימורים, לאור העובדה שבתאילנד הסמוכה רובם אינם חוקיים.

## גאוגרפיה
העיר מרוחקת כ־40 קילומטרים מבירת המחוז סריי סיסופון וכ־340 קילומטרים מעיר הבירה פנום פן.

## דמוגרפיה
בשנת 1998 נמנו בעיר 43,366 תושבים, בשנת 2008 נמצא שגדלה ביותר מפי 2 – נמנו בה 89,549 תושבים. בשנת 2019 מספר תושבי העיר היה 98,934 תושבים, הרביעית בגודלה במדינה, 85 תושבים פחות מהעיר השלישית בגודלה – בירת המחוז סריי סיסופון.

## תחבורה
העיר משמשת כקצה של מערכת הרכבת במדינה, ומקשרת בינה לבין הקו המזרחי של הרכבות בתאילנד. ישנו כביש ראשי המחבר בינה לבין סריי סיסופון ולשאר רשת הכבישים הלאומית.

## קישורים חיצוניים

## הערות שוליים

קטגוריה:קמבודיה: ערים
ננסי גולדשמידט

**ננסי גולדשמידט** (נולדה ב-4 באוגוסט 1966) היא מתעמלת עבר ישראלית, ייצגה את ישראל ב (לוס אנג'לס 1984).

## ביוגרפיה
חלק ניכר מההכשרה של גולדשמידט בהתעמלות (1978–1987) היה באקדמיה הלאומית להתעמלות ביוג'ין, אורגון בהדרכתו של דיק מלביהיל. היא למדה באוניברסיטת סטנפורד.

### 1983
באליפות העולם שנערכה בבודפשט, הונגריה בשנת 1983 היא סיימה עם נבחרת ישראל במקום 24 בתוצאה של 351.10 נק'. היא קיבלה את הניקוד הגבוה מבין המתעמלות הישראליות בקרב רב בתוצאה של 72.20 נק' - קפיצות (9.15 נק', 9.20 נק'); מקבילים מדורגים (8.80 נק', 9.50 נק'); קורה (8.50 נק', 9.25 נק'); קרקע (9.15 נק', 8.65 נק').

### 1984
באולימפיאדת לוס אנג'לס היא סיימה במקום 31 בתחרות קרב רב אישי בתוצאה של 73.725 נקודות. קרקע 9.45 נק' (מקום 16); קפיצות 9.20 נק' (מקום 36); מקבילים מדורגים 9.65 נק' (מקום 21); קורה 9.40 נק' (מקום 18). נוסף לכך, היא סיימה במקום 53 בתרגיל קורה (8.90 נק', 9.05 נק'), במקום 54 בתרגיל קרקע (9.30 נק', 9.20 נק'), במקום 58 בתרגיל מקבילים מדורגים (8.00 נק', 9.30 נק') ובמקום 64 בתרגיל קפיצות (9.20 נק', 9.10 נק').

## קישורים חיצוניים

## הערות שוליים

קטגוריה:מתעמלות ישראליות
קטגוריה:מתעמלות אולימפיות ישראליות
קטגוריה:משתתפות ישראליות באולימפיאדת לוס אנג'לס (1984)
קטגוריה:בוגרות אוניברסיטת סטנפורד
קטגוריה:בוגרי אוניברסיטת סטנפורד
קטגוריה:ישראליות שנולדו ב-1966
קטגוריה:ישראלים שנולדו ב-1966
הגנה עצמית מפני פירות טריים

**הגנה עצמית מפני פירות טריים** הוא מערכון של "מונטי פייתון" המופיע בפרק הרביעי בעונה הראשונה של "הקרקס המעופף של מונטי פייתון". הוא מופיע בנוסף בסרטם "ועכשיו למשהו שונה לגמרי".

## עלילה
המורה בשיעור ההגנה העצמית (ג'ון קליז) עומד להתחיל את השיעור שלו, אבל הוא שם לב שכולם, מלבד ארבעה תלמידים, נעדרים. הוא מתחיל את השיעור בכך שהוא ממשיך מהמקום שבו עצרו בשבוע שעבר, כשהראה להם כיצד להתגונן מפני כל מי שתוקף עם חתיכת פרי טרי. הכיתה מתלוננת שבמשך תשעת השבועות האחרונים, כל מה שהוא לימד אותם זה כיצד להתגונן מפני פירות. תלמיד אחד (אריק איידל) ממשיך להתעקש שצריך ללמד אותם איך להתגונן מפני כל מי שתוקף במקל מחודד. המורה צועק על התלמיד על שחשב שמקלות מחודדים מסוכנים יותר מפירות טריים.

הוא מתחיל את השיעור בהתגוננות מפני פסיפלורה, אבל כל הכיתה מתלוננת שהם למדו כיצד להתגונן מפסיפלורה, כמו גם תפוזים, תפוחים, אשכוליות (שלמות ומפולחות), רימונים, שזיפים ירוקים, ענבים, לימונים, שזיפים, מנגו בסירופ ודובדבנים (אדומים ושחורים). המורה מחליט ללמד אותם על תקיפה באמצעות בננות. הוא אומר להם שכדי להתגונן מפני אדם חמוש בבננה, ראשית, יש להכריח אותו להפיל את הבננה, ואז יש לאכול את הבננה, ובכך לנטרל אותו מנשקו ולהפוך אותו לחסר אונים. כאשר תלמיד אחר (מייקל פיילין) שואל על אדם חמוש בצרור בננות, המורה אומר לו לשתוק. התלמיד מקודם מתפרץ ושואל לגבי אדם עם מקל מחודד, אך המורה צועק גם עליו לשתוק. המורה מדגים את התרחיש בכך שהוא מבקש מתלמיד בשם מר האריסון (גרהאם צ'אפמן; שהמורה קורא לו "מר משמש"), לתקוף אותו עם בננה, אבל בדיוק כשהאריסון עומד לתקוף אותו, המורה יורה בו למוות, ואוכל את הבננה.

לאחר מכן, הוא מבקש מתלמיד בשם תומפסון (טרי ג'ונס; שהמורה קורא לו "מר אפרסק משומר") לתקוף אותו עם פטל, אך תומפסון מסרב באומרו שהמורה יירה בו. המורה זורק את האקדח, ותומפסון עומד לתקוף אותו, אך לפתע המורה מוריד על תומפסון משקולת של 16 טון. לאחר מכן הוא מבקש מהתלמידים הנותרים לעשות את אותו הדבר, אך הם מסרבים עד שהוא מבטיח לא להרוג אותם. כשהתלמידים מתקדמים עם סלים של פטל, המורה משחרר נמר שתוקף את התלמידים הנותרים. לבסוף, המורה מזהיר תלמידים דמיוניים אחרים שהוא קשר את עצמו ל-200 טון של ג'ליגנייט, ומפוצץ את עצמו.

## ועכשיו למשהו שונה לגמרי
בגרסת הסרט "ועכשיו למשהו שונה לגמרי", לאחר שהמורה יורה במר האריסון, המערכון נקטע על ידי דמותו של "הקולונל"  (גרהאם צ'אפמן).

## ביקורות
ג'וני וולפיש מ"יורוניוז" תרבות כתב כי זהו המערכון האהוב עליו של "מונטי פייתון". SBS  כתבו כי המערכון הוא אחד מתשעת המערכונים הטובים ביותר שהופיעו ב"הקרקס המעופף של מונטי פייתון".

## הערות שוליים

קטגוריה:מונטי פייתון - מערכונים
חגית צוברי

**חגית צוברי** (נולדה ב-16 בינואר 1960) היא טניסאית עבר ישראלית. 3 פעמים אלופת ישראל בטניס (1975, 1979 ו-1980).

## ביוגרפיה
צוברי גדלה בכרם התימנים, תל אביב בת לאם חד הורית, ברכה, ואחותם הצעירה של איתן ונאווה. בילדותה עברה ליד מגרשי הטניס בדרכה מבית הספר, עד שנתקלה באחד מתושבי הכרם שעבד בצוות שמתפעל את המגרש, ונתן לה את ההזדמנות הראשונה לשחק עם מחבט. היא התאמנה בקבוצת מכבי תל אביב. 

### 1975
#### אלופת ישראל
באליפות ישראל שנערכה במאי 1975 בהיותה בת 15, היא ניצחה במשחק הגמר את רונית הלר (1-6, 0-6) וזכתה בתואר אליפות ישראל לנשים לראשונה בקריירה שלה.

### 1979
באליפות ישראל שנערכה בתחילת אוקטובר 1979 היא זכתה בפעם השנייה בתולדותיה באליפות ישראל לנשים, לאחר ניצחון במשחק הגמר על האלופה היוצאת פאולינה פלד (4-6, 3-6).

### 1980
באליפות ישראל שנערכה ב-1 באוקטובר 1980 היא הגנה על תוארה וזכתה בפעם השלישית בתולדותיה באליפות ישראל לנשים, לאחר ניצחון במשחק הגמר על רקפת בנימיני ב-3 מערכות (6-3, 1-6, 3-6).

### גביע הפדרציה
בשנים 1976–1980 ייצגה את ישראל ב-10 מפגשים במסגרת גביע הפדרציה.

## קישורים חיצוניים

* חגית צוברי, באתר MATCHSTAT 
* 

## הערות שוליים

קטגוריה:אלופות ישראל בטניס
קטגוריה:טניסאיות ישראליות
קטגוריה:טניסאים ישראלים
קטגוריה:טניסאיות יהודיות
קטגוריה:ישראליות שנולדו ב-1961
קטגוריה:ישראלים שנולדו ב-1961
איסמעיל נסירודין

סולטאן סר **איסמעיל נסירודין שאה איבני אלמרהום סולטאן חאג'י זינאל אבידין השלישי מועזאם שאה** (בג'אווי: **سلطان إسماعيل ناصرالدين شاه ابن سلطان زين العابدين ٣**) היה היאנג די-פרטואן אגונג הרביעי של מלזיה והסולטאן השישה עשר של טרנגנו.

איסמעיל נסירודין נולד בקואלה טרנגנו והיה בנו החמישי של הסולטאן זינאל אבידין השלישי (שלט בשנים 1881–1918). אמו הייתה מוסלמית תאילנדית מומרת.

הוא התחנך בבית הספר המלזי Kuala Terengganu Malay בקואלה טרנגאנו, ולאחר מכן למד בקולג' המלאי. בשנת 1929 נכנס לשירות המנהלי בטרנגאנו. בשנת 1934 מונה לעוזר אספן הכנסות הקרקע בקואלה טרנגאנו.

בשנת 1935 הוא הפך לעוזרו של אחיו למחצה הבכור סולטאן סולימאן, והתלווה אליו בטקס הכתרת המלך ג'ורג' השישי במאי 1937. בשנת 1939 התמנה לרשם בית המשפט העליון ולבית הדין לערעורים. כמו כן שימש כרשם בתי המשפט למקרקעין. ב-1940 מונה לשר בקבינט של מדינת טרנגנו. ב-1941 מונה לשופט שלום מהשורה הראשונה. בנובמבר 1941 קודם לתפקיד מזכיר המדינה של טרנגנו.

אחיו הסולטאן סולימאן מת בספטמבר 1942 מאלח דם. הממשל הצבאי היפני, שכבש את מלזיה באותה תקופה, הכריז על בנו עלי שאה כסולטאן של טרנגנו. באוקטובר 1943, ממשלת תאילנד בראשות ראש הממשלה הפילדמרשל פלק פיבונסונגרם לקחה על עצמה את ניהול טרנגנו מידי היפנים והמשיכה להכיר בסולטאן עלי שאה.

כאשר הבריטים חזרו למלזיה בתום מלחמת העולם השנייה, הם סירבו להכיר בשלטונו של עלי שאה. הסולטאן עלי ביקש מהממשל הצבאי הבריטי להדיחו בשל סירובו לחתום על הסכם האיחוד המלאי.

בנובמבר 1945 הודיעה מועצת המדינה של טרנגנו, המונה שלושה-עשר חברים, על פיטוריו של הסולטאן עלי שאה ועל מינויו של טנגקו איסמעיל נסירודין לסולטאן.

עלי שאה המשיך במשך כל השנים לערער על פיטוריו עד מותו במאי 1996.

הסולטאן איסמעיל שירת כסגן של יאנג די-פרטואן אגונג בשנים 1960–1965. הוא נבחר לכהן כיאנג די-פרטואן אגונג של מלזיה ב-1965 וסיים את כהונתו עד 1970.

איסמעיל מת בקואלה טרנגאנו בספטמבר 1979, לאחר שסבל משני התקפי לב, ונקבר יום לאחר מכן במסגד אבידין, המאוזוליאום המלכותי בקואלה טרנגאנו. את מקומו ירש בנו הבכור סלטאן מחמוד אלמכתאפי בילה שאה.

## קישורים חיצוניים

קטגוריה:מלכי מלזיה
קטגוריה:ילידי 1907
קטגוריה:נפטרים ב-1979
בוני גרמוס

**בוני גרמוס** (באנגלית: **Bonnie Garmus**; נולדה ב-18 באפריל 1957) היא סופרת אמריקנית, פרסומאית לשעבר ומחברת רב המכר שיעורים בכימיה.

## ביוגרפיה וקריירה
נולדה ב-1957 בריברסייד שבקליפורניה. במשך עשורים, עבדה כפרסומאית וכמנהלת קריאייטיב  בארצות הברית ומחוצה לה, בעיקר בתחומי טכנולוגיה, רפואה וחינוך - בין היתר בחברת ספרי לימוד מדע. במהלך עבודתה כמנהלת מחלקה בסוכנות פרסום, חוותה מיזוגניה מצד אחד מהקולגות שלה, שניכס לעצמו רעיון שלה. גרמוס סיפרה כי את הזעם בעקבות המקרה תיעלה לחיבור ספר, עליו עבדה חמש שנים - תוך שמירה על עבודה כפרסומאית, שבמרכזו כימאית המופלית מגדרית בשנות ה-50 וה-60 בארצות הברית. לפני פרסום ספרה, קיבלה גרמוס 98 דחיות מהוצאות לאור בנוגע לספרים אחרים שחשבה לפרסם.

באפריל 2022, יצא לאור ספר הביכורים שכתבה, **שיעורים בכימיה**. הנובלה תורגמה ל-43 שפות,, עמדה בראש רשימת רבי המכר של הניו יורק טיימס כששה חודשים ונבחרה כספר השנה (2022) של בארנס אנד נובל, הניוזוויק, וושינגטון פוסט ובטופ 20 במדד ספרי השנה (2022) של אמזון. הספר זכה לעיבוד טלוויזיוני בהפקת אפל TV פלוס ובכיכובה של ברי לארסון.

ב-2023 זכתה בפרס לזכר פול טורדיי (The Paul Torday Memorial Prize)  לנובלת הביכורים הטובה ביותר למחברים גיל 60 ומעלה. הסופר אנדרו טיילור , שופט בוועדת הפרס, כתב:

כיהנה בוועדת השיפוט של פרס הספר המדעי על שם טריבדי של החברה המלכותית לשנת 2023.

## חיים אישיים
התגוררה בעבר בקולומביה, בשווייץ, ובסיאטל. נכוון ל-2023, גרה גרמוס בלונדון עם בעלה, מדען במקצועו, ושתי בנותיה. היא חובבת שחייה במים פתוחים ומתחרה בחתירה, תחביב שהיא חולקת עם גיבורת ספרה.

## פרסומים
* **Lessons in Chemistry**, דאבלדיי 2022. בעברית: '''שיעורים בכימיה''', הוצאת תכלת 2022.

## ראו גם
* שיעורים בכימיה (ספר)
* שיעורים בכימיה (סדרת טלוויזיה)

## קישורים חיצוניים
* 


* 
* 

## הערות שוליים

קטגוריה:סופרות אמריקאיות
קטגוריה:סופרים אמריקאים
קטגוריה:פרסומאיות
קטגוריה:בוגרות אוניברסיטת קליפורניה בסנטה קרוז
קטגוריה:בוגרי אוניברסיטת קליפורניה בסנטה קרוז
קטגוריה:אמריקאים שנולדו ב-1957
קטגוריה:אמריקאיות שנולדו ב-1957
מוזיאון הטכנולוגיה והתחבורה ההונגרי

**מוזיאון הטכנולוגיה והתחבורה ההונגרי** (בהונגרית: **Magyar Műszaki és Közlekedési Múzeum**) שעדיין מכונה לעיתים קרובות בשמו הקודם, **Közlekedési Múzeum** ("מוזיאון התחבורה"), הוא מוזיאון בבודפשט, הונגריה, המחזיק באחד מאוספי התחבורה העתיקים ביותר באירופה. במוזיאון ישנו אוסף ייחודי של קטרים וקרונות רכבת. משמעות הדבר היא כי קטר למשל באורך של 10 מטרים משוכפל עם כל הפרטים בדגם באורך 2 מטרים. הדגמים מייצגים מגוון רחב של טכנולוגיות רכבת. המוזיאון מציג גם קטר ועגלה בגודל אמיתי עם תחנת רכבת מהעשור הראשון של המאה ה-20.

* ההיסטוריה של התנועה בכבישים: כלי רכב רתומים לסוסים ומכונות, בניית כבישים וגשרים עם אוסף של מכוניות, אופנועים ואופניים ישנים.
* ההיסטוריה של השיט (שיט מפרשיות): הפלגותה מהתקופות הפרהיסטוריות; ההיסטוריה של ייצור הסירות ההונגריות, המוצגת על ידי דגמים.
* במיקום עמוק יותר בפארק יש תערוכת קבע על תולדות הטיסה והטיסות לחלל, כולל מטוסים הונגריים וזרים מקוריים, כולל Junkers F-13, מטוס התובלה הראשון עשוי מתכת. יש בו גם את תא הנוסעים של האסטרונאוט ההונגרי הראשון, ברטלן פרקש. מודגמים גם פיתוח של מנועים ומכשירים וטכניקות הנדסת רקטות מודרניות.
ההיסטוריה של התחבורה העירונית מראה את התנועה הציבורית בבודה ובפשט לפני הופעתם של החשמלית והאוטובוס.
המוזיאון מחזיק גם באוסף המטוסים בארופארק (Aeropark), מוזיאון תעופה המוקדש להיסטוריה של התעופה האזרחית ההונגרית, הנמצא ליד נמל התעופה הבין-לאומי בודפשט פרנץ ליסט.

## קישורים חיצוניים

* 

קטגוריה:בודפשט: מוזיאונים
קטגוריה:מוזיאוני תחבורה
ספייק סטנט

**מארק "ספייק" סטנט** (באנגלית: **Mark "Spike" Stent**; נולד ב-3 באוגוסט 1965) הוא מפיק מוזיקלי ומהנדס מיקס אנגלי.

## קריירה
סטנט גדל בהמפשייר, אנגליה וצבר ניסיון בתור מהנדס באולפני ג'ייקוב לפני שעבר לעבוד באולפני טריידנט . בהמשך, עבד באולפני אולימפיק בבארנס, דרום לונדון. בזמן שם, הוא שיתף פעולה עם מאסיב אטאק, ביורק, מדונה, U2, קין ואואזיס. רדיוהד גייסה אותו להפיק את אלבומה *[[In Rainbows]]* משנת 2007, אך שיתוף הפעולה לא צלח.

סטנט עובד בשני אולפנים: מיקס סיוט בלוס אנג'לס (אולפני איסט-וסט) ומיקס סיוט בממלכה המאוחדת.

סטנט עבד עם אמנים בין-לאומיים רבים, ביניהם מדונה, U2, ביונסה, ביורק ודפש מוד.

סטנט היה מועמד עשרים ואחת פעמים לזכייה בטקס פרסי גראמי, מתוכם זכה שמונה פעמים, בין היתר על *[[Confessions on a Dance Floor]]* של מדונה.

## פרסים ומועמדויות
### פרסי גראמי
במהלך הקריירה שלו, הועמד סטנט לעשרים-ואחד פרסי גראמי, מתוכם זכה בשמונה בסך הכול.

### פרסי המוזיקה של בילבורד
במהלך הקריירה שלו, הועמד וזכה סטנט בשלושה פרסי המוזיקה של בילבורד.

### פרסי גילדת המפיקים המוזיקליים (MPG)
במהלך הקריירה שלו, הועמד וזכה סטנט בשלושה פרסי גילדת המפיקים המוזיקליים.

## קרדיטים בסרטים נבחרים

## ביאורים

## קישורים חיצוניים
* 

## הערות שוליים

קטגוריה:טכנאי קול בריטים
קטגוריה:מפיקים מוזיקליים בריטים
קטגוריה:זוכי פרס גראמי
קטגוריה:מוזיקאים אנגלים
קטגוריה:אנגלים שנולדו ב-1965
אקדמיית ויליאמס לנהגים

**אקדמיית ויליאמס לנהגים** (באנגלית: **Williams Driver Academy**) היא יוזמה של קבוצת ויליאמס המתחרה באליפות הפורמולה 1 במטרה לקדם נהגים צעירים בסדרות מרוצים שונות, תוך מתן מימון ותמיכה מקצועית במטרה לפתח את דור העתיד של הנהגים בקבוצה. בין הבוגרים של התוכנית ניתן למצוא את לאנס סטרול, ניקולס לטיפי, ג'ק איטקן ולוגאן סרג'נט; שכולם עשו את הופעת הבכורה שלהם באליפות בקבוצה.

## נהגי האקדמיה

## נהגים שלקחו חלק בעבר בתוכנית

* זכייה באליפות מופיעה בכתב מודגש **bold**.

## קישורים חיצוניים

## הערות שוליים

קטגוריה:פורמולה 1: אקדמיות לפיתוח נהגים
קטגוריה:ויליאמס